Kultura Maribor

PivoFest Maribor 2025
2025-06-13 11:00 - 2025-06-14 00:00 (Europe/Paris) | Maribor center / Trg Leona Štuklja, 2000 Maribor
PivoFest Maribor vas vabi na dvodnevno praznovanje piva!
Dva dneva, ko se bo Maribor spremenil v raj za ljubitelje piva!
Čaka vas pestra paleta različnih piv, od klasičnih lagerjev do IPA-jev. Poleg vrhunskega piva bodo na voljo tudi odlične kulinarične dobrote in odlična glasba! Zabavali vas bodo Til Čeh in Petelini, Peter Prohart Trio ter DJ Ney.
Vstop je prost, pridite in okusite vse, kar ponuja PivoFest!

Povezava do originalnega članka

MKC Maribor na Art Kampu
2025-06-18 18:00 - 22:00 | Galerija Media Nox
MKC MARIBOR NA ART KAMPU 2025
SVET JE PISAN PLANET – spoznavanje različnih držav, dežel in kultur
Naš planet je dom kar osmim milijardam ljudi, različnih po barvi, spolu, starosti, velikosti, kulturi, verskih in političnih prepričanjih, značajih in še marsičem. Skupno vsem je, da bivamo na prelepem modrem planetu, ki kroži v galaksiji v neznano velikem vesolju. Povezuje in druži nas veselje in ljubezen do glasbe, plesa, petja, risanja, ustvarjanja, potovanj, življenja. Tukaj smo, da raziskujemo, spoznavamo in se družimo, ob tem pa se imamo fajn.
PROGRAM
Od 20. do 29. junija 2025 | 10.00–13.00 in 16.00–20.00
Lahkih nog naokrog – enkrat okoli sveta
Sprehodimo se med zastavami sveta in razgibajmo možgane. Katere zastave so od katere države? Vse poznaš?
Obiščimo svet
Na veliko prazno karto sveta vpišimo države, morda glavna mesta. V svet te odpelje znanja cesta – prelistaj turistične vodnike, oglej si zemljevide, atlase in slike.
***
Od 20. do 29. junija 2025 | 10.00–13.00
Spoznavamo države – kolo sreče
V parku se v sklopu Svet je pisan planet nahajajo štirje majhni otočki opremljeni z zastavo, zanimivimi informacijami ter s kakšnim predmetom iz posamezne države. Vabijo nas, da jih obiščemo, nato pa se zglasimo pri kolesu sreče, kjer nas čakajo vprašanja, morda pa tudi nagrada.
Pošlji razglednico iz Art kampa
Kadar se imamo kje lepo, je lepo, če domov ali prijateljem po svetu napišemo razglednico. Prazne razglednice, ki jih lahko poslikamo, porišemo in popišemo, čakajo na nas v Art kampu. Čaka nas tudi poštni nabiralnik, od koder bodo po koncu festivala razglednice potovale na vse strani sveta.
***
27. junij 2025 | 10.00–13.00 in 16.00–20.00
Po svetu z Mladinskim kulturnim centrom Maribor
Mladinski kulturni center Maribor že trideset let mlade spodbuja k aktivnemu udejstvovanju, tudi na mednarodnem področju. Na zanimiv, interaktiven način predstavljamo aktivnosti, ki jih MKC Maribor ponuja, ter možnosti nabiranja izkušenj v tujini, ki se na MKC Maribor mladim odpirajo predvsem preko evropskih projektov in sodelovanj z našimi mednarodnimi partnerji. Gremo po dobrodošle informacije!

Povezava do originalnega članka

Festival Lent 2025
2025-06-20 00:00 - 2025-06-28 00:00 | Maribor center
Znameniti mariborski Festival Lent, največji poletni festival na prostem v Sloveniji in eden najstarejših v Evropi, že več kot 30 let prinaša v mesto poletje.

Povezava do originalnega članka

Festival lent: Glavni oder
2025-06-20 00:00 - 2025-06-28 00:00 | Maribor center / Trg Leona Štuklja
Lentamo tam, kjer se dogaja. Lentamo, kjer je najbolje.
Glavni oder Festivala Lent se je po selitvi veličastnega plavajočega odra iz zaliva pri Vodnem stolpu ustalil na največjem trgu v Sloveniji, Trgu Leona Štuklja, ki je bil prenovljen leta 2011 in poimenovan po enem največjih slovenskih olimpijcev.
Prizorišče sredi mestnega jedra se v času festivala spremeni v srce kulturnega dogajanja, kjer se vsak večer zvrstijo vrhunski koncerti domačih in tujih izvajalcev, gledališke in plesne predstave ter nastopi udeležencev največjega slovenskega folklornega festivala – Folkarta.
Ta edinstvena kombinacija tradicije, glasbe in urbanega utripa privablja množice obiskovalcev ter ustvarja nepozabno festivalsko vzdušje pod zvezdami.

Povezava do originalnega članka

Festival lent: Minoriti
2025-06-20 00:00 - 2025-06-28 00:00 | festival-lent-minoriti-visit-maribor-pohorje-slovenia-slovenija4
Tam, kjer Lent zaživi. Po poteh, kjer Lent navduši.
Oder v prenovljenem kompleksu Minoritskega samostana predstavlja eno najbolj očarljivih prizorišč Festivala Lent, kjer se odvijajo številni dogodki, kot so komedije, priznani JazzLent ter legendarni afterji. Za Festival Lent je to prizorišče prav posebnega pomena, saj je skoraj kot povratek domov, v samo srce dogajanja.
Od leta 1993, ko so se na tem območju med ruševinami začeli rojevati nepozabni glasbeni, otroški in after dogodki, je Minoritski samostan postal pomemben del zgodovine festivala, ki ga danes zaznamujejo spomini in nova doživetja.

Povezava do originalnega članka

Festival lent: Jurčkov - Večerov oder
2025-06-20 00:00 - 2025-06-28 00:00 | Festival lent: Jurčkov – Večerov oder
Lentamo, kjer je žur. Lentamo po pravi poti.
Ob Vodnem stolpu se prepletajo tradicija, kultura in medijski utrip. Ob tem znamenitem mestu, poimenovanem po mariborskem posebnežu Juriju Lipušu, znanem kot »direktor Lenta« ali preprosto Jurček, stoji tudi medijska hiša Večer, ki je pomembno oblikovala zgodovinsko in sodobno podobo mesta. Vodni stolp, ki ga zaradi dviga rečne gladine leta 1968 niso le ohranili, temveč tudi dvignili za impresivnih 2,6 metra, je danes pravi spomenik mariborske vztrajnosti. Tako je stolp danes ohranil svojo prepoznavno silhueto in nadaljuje svojo pot skozi zgodovino, medtem ko ob njem odmevajo novi glasovi festivala in kulture.
Povezava med legendarno medijsko hišo, simboličnim stolpom in posebnostjo, kot je Jurček, ustvarja nepozaben prostor, kjer se prepleta bogata preteklost z živahno sedanjostjo.

Povezava do originalnega članka

Festival lent: Sodni stolp
2025-06-20 00:00 - 2025-06-28 00:00 | Maribor center / Sodni stolp
Lent pleše z mestom. Lent potuje z nami.
Sodni stolp, s svojo dolgo in bogato zgodovino, zagotovo sodi med najbolj fascinantna prizorišča Festivala Lent, ki že od svojih začetkov navdušuje obiskovalce s svojo edinstveno atmosfero. Stolp, ki je skozi stoletja preživel številne preobrazbe, je leta 2022 doživel temeljito prenovo, ki je njegovemu prostoru dala novo življenje, ob tem pa ohranila vse čare preteklosti.
Danes ponuja intimno in posebno vzdušje, idealno za manjše, a zelo kakovostne koncerte, na katerih nastopajo raznoliki, pretežno slovenski izvajalci. Vsak nastop v tem zgodovinskem okolju pridobi dodatno vrednost, saj obiskovalci doživijo glasbo v intimnem prostoru, kjer se zgodovina in sodobna umetnost prepletata v nepozabnem doživetju. Sodni stolp tako ostaja ena izmed najbolj priljubljenih destinacij festivala, kjer se sliši vse od akustičnih glasbenih večerov do energičnih nastopov mladih talentov.

Povezava do originalnega članka

Festival lent: Oder OTP banke
2025-06-20 00:00 - 2025-06-28 00:00 | Festival lent: Otroški lent
Kjer se ustvarjajo spomini na nepozabni nastopi
Najmlajši član festivalske družine se nahaja na slikovitem obrežju reke Drave, ob najstarejši trti na svetu, na nedavno obnovljeni promenadi, ki je bila odprta sredinom leta 2023. To novo prizorišče ponuja edinstveno mešanico dogajanja, kjer se srečujejo glasbeni okusi in ustvarjalni duh. Program ponuja eklektičen izbor raznoliki domačih in mednarodnih zasedb, katerih energija in izvirnost pri ustvarjanju sta v središču pozornosti. Obiskovalcem omogoča izkušnjo svežih zvokov in inovativnih pristopov, ki spodbujajo raziskovanje različnih glasbenih žanrov in kulturnih vplivov.
To je prostor, kjer se narava in umetnost srečata, ustvarjajo pa se spomini na nepozabne nastope in edinstvene glasbene trenutke.

Povezava do originalnega članka

Festival lent: Stand Up Lent
2025-06-20 00:00 - 2025-06-28 00:00 | Maribor center
Mali upor proti resnosti sveta
Svet je včasih kot razmajana komedija – zmešnjava absurda, čudnih likov in nepričakovanih preobratov. In prav zato potrebujemo smeh. Tisti pristen, ki te zgrabi iz trebuha, solzi oči in za trenutek ustavi vse, kar je zunaj. Stand up Lent 2025 je tu, da postane vaša najljubša protiutež vsakdanjosti.
Tudi letos bomo oder prepustili mojstrom besednih akrobacij – komikom, ki znajo iz banalnosti potegniti zlato, iz zmede ustvariti red, in iz resnice… no, še večji smeh. Program bomo razkrivali postopoma, da bo vsak teden nova doza satire, ironije, absurda in tiste vrste humorja, ki te zadene, ko tega najmanj pričakuješ.
Pridite, usedite se v prve vrste in pustite, da vam razmigamo smejalne mišice. Stand up Lent ni le večer za smeh – je mali upor proti resnosti sveta. Ker če se ne znamo smejati… potem je to šele prava fora.

Povezava do originalnega članka

Festival lent: Folkart
2025-06-20 00:00 - 2025-06-28 00:00 | Festival lent: Folkart
Naš najlepši stik z globalno dušo.
Ko poletni večeri zadišijo po Festivalu Lent, se Maribor prelevi v pravo svetovno vas – in prav poseben čar prinese Folkart, naš najlepši stik z globalno dušo. Ni le festival kostumov, pesmi in plesov. Je praznik identitete, korakov, ki nosijo zgodbe stoletij, in glasbe, ki ne potrebuje prevoda.
Folkart vsako leto odpre okno v svet in hkrati svet povabi, da pogleda skozi naše. V mesto prihajajo skupine z vseh koncev planeta – od andskih planot do afriških savan, od azijskih templjev do evropskih vasi. Vsaka s svojo barvno paleto, s svojim ritmom, jezikom telesa, oblačil in verovanj.
A folklora ni le spomin. Je živa dediščina, ki se prenaša iz roda v rod, z zavezanim šalom, z drobnim gibom rok, z zgodbo, izgovorjeno ob ognjišču. Je nežna revolucija proti pozabi. In Folkart nas spomni, da kultura ni nekaj, kar gledamo od daleč – to smo mi. In vsi drugi tudi.
Pridite, spoznajte svet skozi plesne korake, pesmi srca in duh skupnosti. Folkart ni le predstava – je praznik človeštva.

Povezava do originalnega članka

Vinsko LENTanje v času Festivala Lent
2025-06-20 00:00 - 2025-06-28 00:00 | hisa-stare-trte_vinsko-lentanje_maribor_slovenija_slovenia_marko-pigac-1
Poletje v Mariboru se prične s Festivalom Lent in Lenta ni brez Vinskega LENTanja!

Povezava do originalnega članka

Festival lent: Živa dvorišča
2025-06-20 00:00 - 2025-06-28 00:00 | festival-lent-ziva-dvorisca-visit-maribor-pohorje-slovenia-slovenija-1
Edinstven del festivalskega programa
Živa dvorišča so edinstven del festivalskega programa, ki namesto na polnih ulicah in trgih išče svoj prostor na skritih mestnih dvoriščih. Ta prizorišča so tiha, intimna in odmaknjena od mestnega vrveža, a kljub temu polna življenja – od smeha, zgodb in novih poznanstev do plesa, glasbe in spontanih trenutkov. Vsako dvorišče vabi k raziskovanju, saj ponuja prostor za srečanja, ustvarjanje in uživanje v kulturi na povsem drugačen način.
Ponosni smo, da so ta posebna dvorišča v skrbni produkciji Društva Hiša! in v tesnem sodelovanju s stanovalci zrasla v celoletni program, ki oživlja skrite kotičke Maribora in jih spreminja v kulturne in ustvarjalne točke, ki vabi obiskovalce, da se povežejo z mestom na globlji ravni.

Povezava do originalnega članka

Festival lent: StopTrik
2025-06-20 00:00 - 2025-06-28 00:00 | Maribor center / Galerija Obrat
Umetnost oživi v senci vrta.
Skriti vrt Galerije Obrat na desnem bregu Drave je pravcata urbana oaza, ki s svojo intimno in nekoliko skrivnostno atmosfero ponuja edinstveno kuliso za filmske večere pod zvezdami. Na tem čarobnem prizorišču svoj izbor kratkih animiranih filmov predstavlja StopTrik – eden redkih mednarodnih festivalov na svetu, posvečen izključno stoptrik tehniki animacije. Ta inovativna in umetniško izjemno zahtevna tehnika dobi v tem okolju poseben čar, saj gledalci doživijo umetnost v prostoru, ki že sam po sebi pripoveduje zgodbo.
Poleg animacije pa se v vrtu odvijajo tudi večeri dokumentarnega filma – z izborom vsebinsko prodornih in družbeno angažiranih filmov se predstavlja mariborski festival Dokudoc, ki pomembno sooblikuje dokumentarno krajino v Sloveniji. Skriti vrt tako postane prostor filmske refleksije, ustvarjalnosti in razmisleka, kjer se prepletajo umetnost, narava in družbena aktualnost.

Povezava do originalnega članka

Art kamp
2025-06-20 00:00 - 2025-06-29 00:00 | Maribor center / Mestni park
Pogrinjamo trate in poti Mestnega parka Maribor za osemnajsti Art kamp – zeleni festival ustvarjalnosti za družine in otroke vseh starosti Med 20. in 29. junijem 2025 se znova veselimo najboljše družbe – vaše.
Osemnajsto poletje lepih kultur, različnih umetnosti, smele zabave, športa in rekreacije, v duhu mladosti, norosti, modrosti, v nabiranju spretnosti, v raziskovanju preteklosti, skupaj rastemo, odraščamo, a ostajamo radovedni in zavedni. Srčna druženja v naročju zelenih livad in svetlih poti.

Povezava do originalnega članka

Cirkus na kvadrat
2025-06-20 18:00 - 19:00 | cirkus-na-kvadrat-2-jpg
Umetnost žongliranja, ki je predstavljena na visoko kvalitetni in umetniško dovršeni ravni ter na zabaven način.
Ulični cirkus
Umetnost žongliranja, ki je predstavljena na visoko kvalitetni in umetniško dovršeni ravni ter na zabaven način.
Žongliranje je umetnost brez meja in zabava brez pravil; lahko ga gledamo kot zabavo, kot športno aktivnost, kot matematično vajo, kot meditacijo ali pa kot simfonijo gibanja, kjer se združujejo hitrost, ritem in natančnost. Predstava je plod brezhibnega, skoraj magičnega dolgoletnega truda avtorice in avtorja, ki sta se poglobila v raznovrstne veščine žongliranja, cirkusa, komedije ter klovnstva. Je energičen in navdihujoč izkupiček njune ustvarjalnosti ter predanosti, ki bo zagotovo navdušil vsakogar! Ali ste pripravljeni na žonglerski šov, s katerim boste razgibali oči in domišljijo?
Trajanje: 25 min

Povezava do originalnega članka

Tin in ostali pacienti
2025-06-20 21:00 - 22:30 | Maribor center / Vetrinjski dvor
Pripnite si varnostne pasove, prihaja Tin Vodopivec – specialist za smeh in glavni zdravnik te večerne terapije brez napotnice! Skupaj s svojimi komičnimi »pacienti« bo 20. junija poskrbel za temeljit pregled vaših smejalnih mišic. Nastopajo Tim Andrič, Jure in Mark ter seveda naš in vaš Tin Vodopivec.
Pripnite si varnostne pasove, prihaja Tin Vodopivec – specialist za smeh in glavni zdravnik te večerne terapije brez napotnice! Skupaj s svojimi komičnimi »pacienti« bo 20. junija poskrbel za temeljit pregled vaših smejalnih mišic. Vsak izmed nastopajočih prinaša svojo diagnozo absurda, ironičnih pripomb in brutalno iskrenih zgodb iz vsakdanjega življenja. Pridite na večer, kjer je edini recept: ena doza stand upa na polno in brez stranskih učinkov. No, razen bolečine v trebuhu od smeha.
Kdo so pacienti? Tim Andrič, Jure in Mark ter seveda naš in vaš Tin Vodopivec.

Vstopnice: 12 € sedišče (do 19. 6.) / 17 € sedišče (od 20. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent ali za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Luka Šulić & Simfonični orkester SNG Maribor
2025-06-20 21:30 | Maribor center / Trg Leona Štuklja, 2000 Maribor
Kako zveni svoboda? Vrhunsko!
Festival Lent 2025: Luka Šulić & Simfonični orkester SNG Maribor na Trgu Leona Štuklja!
Luka Šulić, vrhunsko izobražen violončelist, šolan na Kraljevi glasbeni akademiji v Londonu, združuje klasično in popularno glasbo, a hkrati išče svobodo ustvarjanja.
Na koncertu ob spremljavi Simfoničnega orkestra SNG Maribor bo predstavil priljubljene klasične melodije, pop uspešnice in lastne skladbe z albuma Life.
Luka Šulić dokazuje, da prava glasba presega žanre – preprosto se ji prepustimo in uživamo!
Vstopnice:

33 € stojišče; 35 € sedišče (do 19. 6.)
38 € stojišče; 40 € sedišče (od 20. 6.)

Za študente in dijake: 5 € popusta na posamezno vstopnico

Povezava do originalnega članka

Minoriti After Party .20: David Kray
2025-06-20 22:30 - 23:59 | david-kray-jpg
Afterji na Minoritih. Tisti, ki po dogajanju na odru Minoriti hladnokrvno ugrabijo prizorišče (in publiko) ter poskrbijo za nepozabne festivalske podaljške. Gnezdo dobrih vibracij in valilnica legendarnih festivalskih zgodb.
Afterji na Minoritih. Tisti, ki po dogajanju na odru Minoriti hladnokrvno ugrabijo prizorišče (in publiko) ter poskrbijo za nepozabne festivalske podaljške. Gnezdo dobrih vibracij in valilnica legendarnih festivalskih zgodb.
Preverite, kdo jih bo spisal v 2025!
Otvoritveni Minoriti After Party bomo začeli z domačim in že mnoga leta aktivnim Davidom Krayjem, ki bo petkov večer popestril z electronic pop galore in house setom.
Po komediji bo za sobotno noč poskrbela mariborska DJ-ka Snupee Maja s hip hop, R’n’B in house selekcijo.
Nedeljski večer bo v družbi plesalcev tanga obarvan v južnoameriški melos, ki ga bo vodil že mnoga leta dejaven DJ ter plesalec Matjaž Kovše.
Na afterju po koncertu skupine Elemental bo z nami priznan slovenski rap artist, radijski vodja ter broadcaster Mrigo s svojim rap , reggae in R’n’B izborom.
Po mističnem Dhaferju Youssefu na afterju gostimo producenta, DJ-ja ter pionirja balkan beat scene, vsestranskega Harisa Piltona s plesnim mixom balkan beata ter zahodnih ritmov.
Afriškemu koncertu bo sledil nastop vrhunskega DJ dueta Roots in Session, ki že 25 let skrbi za razvoj reggae in bass music kulture v Sloveniji in na tujem. Čaka nas dancehall, afrobeat, hip-hop, reggae in mnogo več.
V četrtkovo noč ali mali petek nas bo do konca popeljal eden in edini Dalaj Eegol, legenda slovenske glasbene scene, vsestranski umetnik ter funky DJ, ki vedno preseneti.
Petkovo noč nam bo po jazzy večeru popestril sam Brane Rončel, človek, ki je Sloveniji približal jazz in world music kot DJ, organizator ter avtor oddaje Izza odra.
Za veliki zaključek na Minoritih bo na kontrolerjih domači Marko Herič, izkušeni maček disko in ostalih plesnih ritmov.

Vstopnica za predstavo oz. koncert na prizorišču Minoriti velja po prireditvi tudi kot vstopnica za Minoriti After Party. Vstop na prizorišče z vstopnico za Minoriti After Party bo možen takoj po zaključku prireditve, ki se odvija pred tem. Število razpoložljivih vstopnic za Minoriti After Party prilagajmo sproti glede na zasedenost prizorišča. Prosimo, spremljajte naše ažurne objave na festivalskih družbenih omrežjih, spletni strani ter na prodajnih mestih.

Povezava do originalnega članka

Sanje uličarjev
2025-06-21 11:00 - 12:00 | Maribor center / Ertlov gozdiček
Varietejska ulična predstava
V parku lahko opazujemo barve dreves, zvoke ptic in ljudi, ki se sprehajajo ali tam preživljajo svoj prosti čas. Če se ustavimo in opazujemo naprej, se nam razkrijejo nove podrobnosti – park zaživi. Drevesa se spremenijo v kuliso, zvoki ptic se prelevijo v pesem, mimoidoči postanejo liki, polni zgodb, ki čakajo, da jih odkrijemo.
Sanje uličarjev: Pesem za park je vsakokratni lokaciji prilagojen gledališki dogodek, ki sicer vsakdanje interakcije spreminja v unikatno gledališko izkušnjo. Predstava se prične z vodenim sprehodom, med katerim gostiteljica gledalcem postopoma prebuja čute za opazovanje, občudovanje in čudenje. Ob prihodu v park je občinstvo povabljeno, da sede na posebej premišljeno mesto in odpre svoje čute. Kmalu se pričnejo po parku sprehajati različni karakterji, zatopljeni v svoje vsakodnevne opravke. Nato se v parku pojavi starka s sprehajalno palico in skrivnostnim kovčkom. Približa se občinstvu, prepozna njihovo prisotnost in park preobrazi v gledališki oder, na katerem se odvijejo neizpovedane zgodbe likov v slogu ulične varietejske predstave.
Ulične predstave so polne umetniške magije. Ta se skriva v tem, da se lahko vsak javni prostor iznenada spremeni v gledališče, kjer se občinstvo spontano zbere in kolektivno uživa v umetnosti. Maske prav tako ponujajo svojevrstno magijo, tisto, ki živi v svetu arhetipov in projekcij. Sanje uličarjev vse to združujejo in so bile ustvarjene kot poklon javnemu prostoru ter ljudem, kot ste vi, ki se nahajate v njem. Poetična gledališka intervencija z larvalnimi maskami je poklon ulični umetnosti, njenim ustvarjalcem in javnemu prostoru.
Predstava je bila v letu 2024 nagrajena z nagrado za odličnost v uličnem gledališču Urbana Ljubljana.
Trajanje: 35 min

Povezava do originalnega članka

Cirkus za vse: Klovn na ulici
2025-06-21 12:00 - 13:00 | Maribor center / Ertlov gozdiček
Kakšen je pogled na svet skozi oči klovna? Zakaj imajo klovni čudežno moč, da nasmejejo celotno vesolje? Zakaj je to lahko tudi čisto resen poklic? Odgovore na vsa ta in morda še kakšna vprašanja boste lahko poiskali sami …
Delavnica
Kakšen je pogled na svet skozi oči klovna? Zakaj imajo klovni čudežno moč, da nasmejejo celotno vesolje? Zakaj je to lahko tudi čisto resen poklic? Odgovore na vsa ta in morda še kakšna vprašanja boste lahko poiskali sami …
Kratka praktična delavnica, ki bo udeležence vseh starosti in izkušenj nastopanja odpeljala v svet fizičnega ter uličnega gledališča in klovnstva. Vodil jo bo Justin Durel, eden od vodij gledališke skupine Globus Hystericus. Izkušnje je nabiral v rodnih Združenih državah, a še bolj pomembno v italijanski šoli Helikos, ki goji principe, ki jih je v svet klovnstva uvedel nepozabni Jacques Lecocq.
Delavnica je primerna za vse ljudi od 7 do 99 leta starosti. Prijave na licu mesta, pred začetkom delavnice.
Trajanje: 60 min

Povezava do originalnega članka

Čarobni napitek
2025-06-21 18:30 - 19:15 | Maribor center / Vetrinjski dvor
V dveh čarovniških kuhinjah se odvija pravi spektakel! Betka in Mimi sta se odločili, da bosta ustvarili vsaka svoj čarobni napitek. V tem divjem tekmovanju čarovniških spretnosti seveda ne manjka zabavnih trenutkov, ko se hudomušno spreta, nato pa pobotata v najbolj čarobnem slogu! Kdo bi si mislil, da bo tako tekmovanje med kuhinjama prineslo toliko zabave.
Gledališka predstava
V dveh čarovniških kuhinjah se odvija pravi spektakel! Betka in Mimi sta se odločili, da bosta ustvarili vsaka svoj čarobni napitek. V tem divjem tekmovanju čarovniških spretnosti seveda ne manjka zabavnih trenutkov, ko se hudomušno spreta, nato pa pobotata v najbolj čarobnem slogu! Kdo bi si mislil, da bo tako tekmovanje med kuhinjama prineslo toliko zabave. Ostaja pa veliko vprašanje: ali bosta Betka in Mimi združili svoje moči ter ustvarili ultimativni čarobni napitek? Hmmm …
Trajanje: 35 minut

Povezava do originalnega članka

Variete Balkan
2025-06-21 19:00 - 20:00 | Maribor center / Trg Najstarejše trte
Ulično cirkuški variete
Cirkus je prispel v mesto! Eksotični migranti hodijo po tanki žici. Samohranilke lovijo ravnotežje na robu resničnosti. Upokojenci spreminjajo odpadke v zlato, medtem ko drevesa izginejo v sekundi. Politiki nas zabavajo s komičnimi piruetami, milijarderji lebdijo nad nami, vojaki pa žonglirajo z nevarnim tovorom. Občinstvo ploska, medtem ko svet gori – a je vse skupaj le spektakel?
Pridite in se potopite v svet, kjer cirkus presega meje zabave. Mednarodni kolektiv umetnic in umetnikov z angažiranostjo, humorjem ter cirkuškimi veščinami postavlja vprašanje: ali je lahko cirkus ogledalo resničnosti – ali celo gonilo sprememb?
Trajanje: 45 min

Povezava do originalnega članka

Koncert Big banda Konservatorija za glasbo in balet Maribor
2025-06-21 19:00 - 22:00 | Maribor center / Mestni park
Big band na Konservatoriju za glasbo in balet Maribor je pričel z delovanjem leta 1993 pod vodstvom Eduarda Holnthanerja. Sprva je orkester sodeloval na letnih koncertih Srednje glasbene in baletne šole Maribor, kasneje pa tudi na revijah orkestrov in raznih priložnostnih nastopih. Big band je pripravil tudi več samostojnih koncertov (Cankarjev dom, Narodni dom Maribor, Festival Lent, festival Glasbeni september, Evropski praznik glasbe v Ljubljani, Letni oder Ruše …). Na koncertih Big banda so sodelovali mnogi solisti, med njimi Darja Švajger, Dada Kladenik, Vesna Petković, Oto Pestner, Victor Mendoza in drugi.
Na koncertu se nam z raznolikim programom skladb za veliki jazzovski orkester predstavlja Big band Konservatorija za glasbo in balet Maribor s solisti, ki deluje že 32 let. Vodi ga Janez Vouk.

Povezava do originalnega članka

Rumba de Bodas
2025-06-21 20:00 - 21:30 | Maribor center / Trg Najstarejše trte
Nepozabno glasbeno doživetje!
»Ti italijanski trubadurji čutnega in vzvišenega so si za svoje poslanstvo zadali eno stvar: žur!« Edinburgh Jazz Festival
Pripravite se na nepozabno glasbeno doživetje! K nam prihaja sedemčlanska energijska bomba po imenu Rumba de Bodas, ki z osupljivo lahkoto prepleta glasbene žanre, kot so cumbia, latin jazz, swing, afrobeat, reggae, funk in ska.
Ta ognjevita zasedba iz Bologne, ki navdušuje občinstva že od leta 2008, slovi po tem, da vsak svoj koncert spremeni v divjo in nepozabno zabavo. Njihova močna odrska prezenca, nalezljiva pozitivna energija in neustavljiv groove vas bodo brez dvoma ponesli v ples – tudi, če ste si obljubili, da boste glasbi tokrat samo prisluhnili.
Rumba de Bodas pa ne navdušujejo le glasbeno, tudi v besedilih so pravi babilonski stolp. Pojejo v angleščini, italijanščini, portugalščini in francoščini, včasih pa vključijo celo izraze v ganskem jeziku twi.
Mogočni vokal karizmatične Rachel Doe se brezhibno prepleta z afro-funk pihalno sekcijo in pulzirajočimi ritmi, ki skupaj ustvarjajo neustavljivo nalezljivo, skoraj hipnotično atmosfero.
Skupina je doslej izdala štiri albume – Just Married, Karnaval Fou, Super Power in najnovejšega Yen Ko (Gremo, 2023) – na katerih vztrajno premika žanrske meje ter briše mejnike med kulturami.
S svojimi visokooktanskimi nastopi utrjujejo sloves enega najmočnejših glasbenih kolektivov na afro-latino-funk sceni. Ob tem pa puščajo neizbrisen pečat ne le na evropski glasbeni krajini, temveč z odmevnimi nastopi v Aziji, Latinski Ameriki in Kanadi tudi na svetovnem odru.

Povezava do originalnega članka

Šesti ● Kozmo Cruz
2025-06-21 20:30 - 22:00 | Maribor center / Terasa Mariboxa
Šesti
Rock skupina, ki svojo publiko zabava z energično glasbo in besedili, ki raziskujejo temo svobode, ljubezni in drugih družbenih izzivov. Prejšnje leto so se odločili, da si bodo nadeli novo ime Šesti. Trenutno se s svojo glasbo osredotočajo na prihodnost, spremembe in iskanje resnice.
Kozmo Cruz
Petčlanska skupina pri svoji avtorski glasbi sledi le enemu preprostemu pravilu, ki se glasi: »V glasbi ni pravil.« Verjamejo, da se moraš glasbi prepustiti, jo začutiti in se preprosto odločiti, kaj zveni dobro. Sami svoje pesmi najraje prepevajo v slovenščini, saj jim njihov materni jezik nudi oporo in možnost izražanja čustev na višjem nivoju. Naprej jih žene strast do ustvarjanja, energija in skupni cilji. Vedno so pripravljeni na nove glasbene izzive in se radi predstavljajo na novih odrih.

Povezava do originalnega članka

Piše se leto 2025: Teška industrija in KOIKOI
2025-06-21 21:00 | Maribor center / Pri Vodnem stolpu
KOIKOI je fuzija zvočne eklektičnosti in nezaustavljive energije. Neobremenjeni z žanri, KOIKOI igrivo povezujejo najživahnejše elemente rocka in popa ter ustvarjajo plesno zvočno pošast, začinjeno z očarljivim žensko-moškim vokalnim večglasjem v srbskem jeziku. V njihovem primeru ta zmedena mešanica deluje fantastično, zaradi česar njihova glasba presega jezikovne ovire ter odmeva po celem svetu.
Ob 21.00:
Teška industrija
Teška industrija je bosanska rock skupina, ki jo je leta 1974 v Sarajevu ustanovil klaviaturist Gabor Lenđel. Njihov prepoznavni slog je mešanica hard rocka in progresivnega rocka s primesmi ljudske glasbe ter »simfoničnih« aranžmajev. Skupina je večkrat menjala člane in razpadla leta 1978, a so jo po nekaj neuspešnih poskusih znova obudili leta 2007. V letu 2024 je skupina obeležila 50 let delovanja.

Ob 22.30:
KOIKOI
KOIKOI je fuzija zvočne eklektičnosti in nezaustavljive energije. Neobremenjeni z žanri, KOIKOI igrivo povezujejo najživahnejše elemente rocka in popa ter ustvarjajo plesno zvočno pošast, začinjeno z očarljivim žensko-moškim vokalnim večglasjem v srbskem jeziku. V njihovem primeru ta zmedena mešanica deluje fantastično, zaradi česar njihova glasba presega jezikovne ovire ter odmeva po celem svetu. V zadnjih letih KOIKOI navdušujejo občinstvo s svojimi visokoenergičnimi živimi nastopi, ki magnetizirajo množice po vsej Evropi. KOIKOI so bili na festivalu ESNS nominirani za Music Moves Europe Awards 2023 kot eno izmed 15 najzanimivejših novih glasbenih imen v Evropi ter bili hkrati vključeni tudi v seznam IMPALA’s 100 Artists to Watch v letu 2022.
Pridružite se KOIKOI popotovanju, na katerem razbijajo kalupe, prižigajo koncertne odre in puščajo neizbrisen pečat na globalni glasbeni krajini.

Povezava do originalnega članka

EET in Leonart
2025-06-21 21:00 | Maribor center / Pri Vodnem stolpu
Leonart, štajerski mojstri polnokrvnega pop rocka, v letu 2025 v osveženi podobi praznujejo 10 let delovanja. Ob tej priložnosti pripravljajo svoj tretji studijski album, ki ga napovedujejo singli Mesto že spi, Sanjam te in Izi.
Ob 21.00:
EET
V poznih osemdesetih in zgodnjih devetdesetih letih so v kasetofonih srednješolskih kitaroljubov dominirali protagonisti grungea, punka, metala in kitarskega rocka na sploh. Preko različnih glasbenih formacij v preteklosti so fantje leta 2011 pristali v štiričlanski zasedbi EET. Skupina je leta 2014 izdala prvi album One more, ki ga je Hrupmag uvrstil med 10 naj poslušanih albumov leta 2014.
Maja 2023 je EET izdal novi singl z naslovom Moja igra, ki predstavlja kontinuiteto začrtanega kontroliranega alternativnega roka “Ctrl+Alt+Rock”.
Ob 22.30:
Leonart
Štajerski mojstri polnokrvnega pop rocka v letu 2025 v osveženi podobi praznujejo 10 let delovanja. Ob tej priložnosti pripravljajo svoj tretji studijski album, ki ga napovedujejo singli Mesto že spi, Sanjam te in Izi.
Z novimi skladbami se vračajo k melodičnim, radijsko prijaznim koreninam svojega prvenca Visoko v nebo, hkrati pa ostajajo zvesti prepletanju različnih žanrov in glasbenih dimenzij, ki so zaznamovali njihovo zrelejše obdobje ter dosegli vrhunec na albumu Vrh sveta. Pomemben pečat, tako zasedbi kot tudi poslušalcem, so nedvomno pustili tudi izštekani koncerti, na katerih so z razširjeno zasedbo pokazali svojo glasbeno širino in čustveno moč.

Povezava do originalnega članka

Trica iz Srbije
2025-06-21 21:00 - 22:30 | Maribor center / Vetrinjski dvor
Trica iz Srbije je srečanje treh popolnoma različnih komikov iz Srbije. Prvi je s samega severa, drugi z zahoda, tretji pa iz središča Srbije – Šumadije. So najboljši prijatelji, ki nimajo nič skupnega – razen stand up komedije! Trije pogledi na življenje, trije pogledi na svet, trije popolnoma različni humorji. Vse to iz ene države! Prihajajo Srdjan Olman, Dušan Varničić in Filip Ugrenović!
Trica iz Srbije je srečanje treh popolnoma različnih komikov iz Srbije. Prvi je s samega severa, drugi z zahoda, tretji pa iz središča Srbije – Šumadije. So najboljši prijatelji, ki nimajo nič skupnega – razen stand up komedije! Trije pogledi na življenje, trije pogledi na svet, trije popolnoma različni humorji. Vse to iz ene države! Prihajajo Srdjan Olman, Dušan Varničić in Filip Ugrenović!
Dušan Varničić je komik in scenarist iz Novega Sada. Znan je po opazovalnem humorju, pozitivnem duhu ter forumih o moških in ženskih odnosih, ki nimajo roka trajanja. Z moškega vidika boste slišali, kako je preživeti nosečnost in vzgajati dvojčka.
Filip Ugrenović se je rodil 8. marca 1988. Od leta 2016 do 2022 je bil scenarist in udeleženec oddaje Večeri z Ivanom Ivanovićem, od leta 2023 pa je udeleženec humorističnega šov programa Reci 8. Za seboj ima dve predstavi; Filipike (2016) in Roast night (2018). Od leta 2025 izvaja predstavo Zmenek na slepo, med letom pa bo izdal tudi novo predstavo, katere dele bo predstavil na Festivalu Lent. Njegove teme so povezane z glasbo, filmom ter odnosi med prijatelji in partnerji. Slišali boste tudi, kako je videti življenje 8. marca rojenega človeka, ki ne mara nogometa, ne hodi v fitnes, ne pije piva in pri 37-ih letih ne zna voziti avtomobila.
Srdjan Olman, rojen v Subotici in živeč v Beogradu, se s stand up komedijo ukvarja od leta 2013. Za seboj ima štiri »one man showe«; Severno ledeni humor, Pravica za Allmana, Kaj se je zgodilo z nami? in Strokovnjak. Večkrat je nastopil na vseh večjih festivalih stand up komedije, zabaval je že občinstvo po vsem Balkanu, pa tudi na Madžarskem, v Avstriji, Nemčiji, Švici, Emiratih in Kanadi. Je avtor humoristične oddaje Olman Show, ki je bila leta 2021 predvajana na Grand TV. Istega leta je kot edini komik iz Srbije sodeloval v humoristični oddaji Director of Space na hrvaški televiziji RTL, v letih 2023 in 2024 pa je bil eden od vodilnih komikov v stand up showu Reca 8, ki se je predvajal na Prvi televiziji v Srbiji.
Predstava bo v srbskem jeziku.

Vstopnice: 12 € sedišče (do 19. 6.) / 17 € sedišče (od 20. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent ali za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Vlado Kreslin & Big band Šentjur
2025-06-21 21:30 - 23:00 | Maribor center / Trg Leona Štuklja
Vedno drugačen, vedno vrhunski
Festival Lent 2025: Vlado Kreslin & Big band Šentjur na Trgu Leona Štuklja!
»Vlado Kreslin je s svojimi nastopi, besedili in melodijami kot slikarski magični realist; vse je na realni ali realistični osnovi, a sestavljeno in oblikovano v metafore, v katerih se izrisuje tako prekmurski lokalni kolorit kot osebni doživljajsko profilirani ali brani trenutki.«
Tako je o Vladu Kreslinu zapisal ugledni kritik Marijan Zlobec. Legendarnega glasbenega poeta bi težko opisali bolje. Dodajmo le še, da so ključne značilnosti njegovega glasbenega ustvarjanja in delovanja tudi nenehno raziskovanje, razvoj ter malone kameleonsko spreminjanje, kar med drugim dosega s sodelovanji z izbranimi glasbeniki najrazličnejših slogov in provenience. Od rock skupin do ljudskih godcev Beltinške bande – njegov glasbeni kolorit in izrazni horizont sta tako široka ter polna odtenkov kot najbolj popolna mavrica.
Zato so njegovi koncerti, kljub dejstvu, da ga na odrih spremljamo že častitljivih 55 let, vselej novo (vrhunsko) doživetje. Tudi ta bo. Na oder bo namreč stopil z Big bandom Šentjur, zasedbo, ki bo zvočni paleti priljubljenih, malone ponarodelih uspešnic nujno dodala swingovske in jazzovske odtenke. Tudi letošnje lentanje s Kreslinom tako prinaša nekaj, česar še nismo slišali in doživeli. Pa je še kako treba!
VSTOPNICE

v predprodaji (do 19. 6.): 18 € stojišče; 20 € sedišče
po redni ceni (od 20. 6.): 23 € stojišče; 25 € sedišče

Študenti in dijaki

v predprodaja (do 19. 6.): 13 € stojišče; 15 € sedišče
po redni ceni (od 20. 6.): 18 € stojišče; 20 € sedišče

Povezava do originalnega članka

Jazz Podij: Artbeaters
2025-06-23 20:00 - 21:00 | Maribor center / Oder OTP banke
Artbeaters je izvrstna jazzovska zasedba, ki s svojo ustvarjalno energijo in muziciranjem že trinajst let plemeniti slovensko glasbeno krajino. Skupina je ustvarila svoj edinstven in prepoznaven zvok predvsem z vrhunsko jazz violino, glasbilom, ki se v jazz sestavih pojavlja izjemno redko.
Artbeaters je izvrstna jazzovska zasedba, ki s svojo ustvarjalno energijo in muziciranjem že trinajst let plemeniti slovensko glasbeno krajino. Skupina je ustvarila svoj edinstven in prepoznaven zvok predvsem z vrhunsko jazz violino, glasbilom, ki se v jazz sestavih pojavlja izjemno redko.
Svoj prvenec Garden of Adventure so kot kvartet izdali leta 2013, štiri leta zatem, tokrat že kot kvintet, pa še drugega za naslovom Life Compass On!. Album je doživel izjemen uspeh in požel navdušene kritike. Skupina je nedavno posnela svoj tretji studijski album, ki vključuje osem popolnoma novih avtorskih skladb članov zasedbe.
Glasba na novem albumu je napisana z namenom, da ovekoveči turbulentni čas, ki ga živimo, hkrati pa nas ustavi ter nam sugerira – kdaj bomo ljudje vse, kar se dogaja, globoko premislili in predelali?

Povezava do originalnega članka
